ট্রাম্পকে খোঁচা জয়শঙ্করের! কী বললেন তিনি?

ওয়েব ডেস্ক : একদিকে ভারত (India)-আমেরিকার (America) মধ্যে জটিলতা কমেনি। সম্পন্ন হয়নি বাণিজ্যচুক্তিও। তাঁর মাঝেই মার্কিন প্রেসিডেন্ট ডোনাল্ড ট্রাম্পকে (Donald Trump) খোঁচা দিলেন ভারতের বিদেশমন্ত্রী এস জয়শঙ্কর (S Jaishankar)। তিনি জানান, আমেরিকা বিভিন্ন দেশের সঙ্গে বিভিন্নরকম আচরণ করছে। সঙ্গে তিনি জানিয়েছেন, বর্তমান সময়ে অর্থনীতিকে ছাপিয়ে যাচ্ছে রাজনীতি।

শনিবার আইআইএম কলকাতায় এক অনুষ্ঠানে যোগ দিয়েছিলেন এস জয়শঙ্কর (S Jaishankar)। সেখানে তিনি বলেছেন, আমরা বর্তমানে এমন একটা সময়ে বসবাস করছি। যেখানে অর্থনীতিতে পিছনে ফেলে দিচ্ছে রাজনীতি। ফলে বর্তমানে জাতীয় চাহিদা পূরণের ক্ষেত্রে উৎসগুলিকে বৈচিত্রময় করতে হবে। তবে ভারত আত্মনির্ভরতার পথে এগোচ্ছে বলে জানিয়েছেন তিনি।

আরও খবর : রুশ তেলের ট্যাঙ্কারে ড্রোন হামলা! দায় স্বীকার ইউক্রেনের

এর পরেই মার্কিন প্রেসিডেন্টকে খোঁচা দেন তিনি। জয়শঙ্কর বলেন, আমেরিকা বর্তমানে নানান ক্ষেত্রে নতুন নতুন শর্তাবলী আরোপ করছে। বিভিন্ন দেশের সঙ্গে বিভিন্নরকম আচরণ করছে। তাদের উপর নানান শর্ত চাপাচ্ছে। প্রসঙ্গত, সাম্প্রতিক সময়ে যেভাবে ট্রাম্প (Trump) বিভিন্ন দেশের শুল্ক চাপিয়েছেন, সেই বিষয়টিকেই ভারতের বিদেশমন্ত্রী উল্লেখ করেছেন বলে মনে করছে কূটনৈতিক মহল।

উল্লেখ্য, ভারত ও আমেরিকার মধ্যে বেশ কিছু সময় ধরে সম্পর্ক তলানিতে গিয়েছে। প্রথমে ভারতের উপর দু’দফায় ৫০ শতাংশ শুল্ক। তার পরেই দুই দেশের মধ্যে বাণিজ্যচুক্তি নিয়ে জটিলতা। তবে দুই দেশের মধ্যে বাণিজ্য নিয়ে আলোচনা অনেকটাই এগিয়েছে বলে খবর। অন্যদিকে শুল্ক চাপালেও, ঘরোয়া বাজারে চাপের মুখে সুর নরম করতে দেখা গিয়েছে ট্রাম্পকেও। কিন্তু এসবের মাঝেই ফের ট্রাম্পকে খোঁচা দিলেন জয়শঙ্কর (S Jaishankar)।